དེ་ཡང་པོའོ་ཞོན་དྲྭ་རྒྱའི་གནས་ཚུལ་ལྟར་ན།ཨ་རིའི་གྲོང་ཁྱེར་ནིའུ་ཡོག་ལྷོ་ཁུལ་ཁྲིམས་ཁང་གིས་རྒྱ་ནག་གི་སྲིད་འཛིན་ཁྲིམས་གཏུག་གི་གྱོད་དོན་དེ་ཐོ་འགོད་བྱས་པའི་རྗེས་སུ།ཞུ་གཏུག་མཁན་མཱ་ཡོན་ཐེན་གྱིས་པོའོ་ཞོན་གསར་ལས་ཁང་གི་གསར་འགོད་པར།ཁྲིམས་ཁང་གིས་གྱོད་དོན་དང་ལེན་དང་ཐོ་འགོད་བྱས་སོང་ཞེས་བཤད་པ་དང་ཆབས་ཅིགཁོང་མོར་རྒྱ་ནག་ནང་དུ་འཕྲད་པའི་དཀའ་ངལ་སྐོར་བཤད་རྒྱུར།ཁོང་མོའི་བཟོ་གྲྭ་རྒྱ་ནག་གཞུང་གི་བཙན་དབང་གི་གཏོར་རྗེས།ཁོང་མོས་ཁྲིམས་ལུགས་ལྟར་རྒྱ་ནག་ཁྲང་ཁྲོན་གྲོང་ཁྱེར་མི་དམངས་འབྲིང་རིམ་ཁྲིམས་ཁང་ལ་ཁྲིམས་གཏུག་བྱས་ཏེ་རྒྱལ་ཁ་ཐོབ།འོན་ཀྱང་།དེའི་རྗེས་ཀྱི་ལོ༡༠འི་རིང་ཁོང་མོའི་བཟོ་གྲྭ་བཙན་དབང་གིས་གཏོར་བའི་གྱོད་དོན་དེ་ཐག་གཅོད་བྱས་མེད་སྟབས།ཁོང་མོས་བདེན་པ་དང་འདྲ་མཉམ་འཚོལ་ཆེད་ཞིང་ཆེན་དང་པེ་ཅིང་དུ་ལོ༡༣རིང་ཞུ་གཏུག་བྱས་ཤིང་།དེ་མིན་ཁོང་མོས་འཛམ་གླིང་མཉམ་འབྲེལ་རྒྱལ་ཚོགས་དང་རྒྱ་ནག་གི་གཞུང་ཚབ་སོགས་སུ་ལོ་གཉིས་རིང་ངོ་རྒོལ་བྱས་པ་ཡིན།ད་ཐེངས་ཨ་རིའི་རྒྱལ་ཕྲན་མཉམ་འབྲེལ་ཁྲིམས་ཁང་ལ་རྒྱ་ནག་གི་སྲིད་འཛིན་ཞི་ཅིན་ཕེང་ཁྲིམས་གཏུག་བྱེད་དོན་ནི།རྒྱ་ནག་གཞུང་ལ་ཡང་བསྐྱར་ཉེན་བརྡ་ཞིག་རྒྱག་འདོད་ཡིན།གལ་ཏེ་རྒྱ་ནག་གཞུང་གིས་ཞུ་གཏུག་མཁན་ཚོའི་གནད་དོན་ཐག་གཅོད་ཡག་པོ་མ་བྱས་ཚེ།ཁོང་མོས་མུ་མཐད་ནས་ངོ་རྒོལ་བྱེད་རྒྱུ་ཡིན་ཟེར།